Salko Ćurić
<s>{| class="infobox vcard" style="font-size:90%; width:21em; text-align:left;"
Salko Ćurić</s>

<s>|- 
!</s><s>Rođen22. januara 1946., Mostar
Poginuo25. maja 1992., Hadžići
Borilačka vještinaKarate 
Nivo8.</s><s>Dan 
UčiteljIlija Jorga  
|}</s>

<s>Salko Ćurić (rođen kao Salih Ćurić; Mostar, 22. januara 1946. – Hadžići, 25. maja 1992.), bosanskohercegovački je majstor borilačkih vještina, začetnik karatea u Bosni i Hercegovini.</s><s>Posthumno mu je dodijeljen 8. Dan u karateu.</s>

<s>Biografija</s>

<s>Salko Ćurić je rođen u Mostaru 1946. godine.</s><s>U rodnom gradu je završio osnovnu i srednju školu, a potom došao na studije u Sarajevo i stekao zvanje diplomiranog inženjera elektrotehnike.</s><s>Kao jedan od najboljih učenika isticao se i u vannastavnim aktivnostima – bio je glumac amater i fotograf.</s><s>Još kao student ostvario je određene inovacije, a kao već diplomirani inženjer posebno se interesovao za izradu sigurnosnih alarmnih sistema i brava.</s><s>Kao rezultat napornog rada i stručnog znanja patentirao je sigurnosnu bravu AS koja se i danas smatra vrhunskim dometom u oblasti sigurnosti.</s>

<s>Salko Ćurić prvo vježba džudo, a potom karate.</s><s>Donosi karate u Bosnu i Hercegovinu.</s><s>U maju 1967. godine, tokom studija u Sarajevu, okuplja učenike i studente, te osniva prvi karate klub u ovoj državi, Karate klub Bosna.</s><s>Preko 2.000 karateka vježba ovu drevnu japansku vještinu tih godina pod rukovodstvom Ćurića u sarajevskim dvoranama, da bi za kratko vrijeme postali prvaci SFR Jugoslavije, te najtrofejnija ekipa Bosne i Hercegovine.</s><s>Salko Ćurić 1968. godine nastupa na Prvom državnom prvenstvu SFR Jugoslavije u Zagrebu, te na osnovu rezultata postaje standardni reprezentativac.</s><s>Iste godine na Evropskom prvenstvu u Parizu osvaja bronzanu medalju za borbe ekipno.</s><s>SFR Jugoslaviju predstavlja na šest evropskih i dva svjetska prvenstva, osvojivši drugo mjesto ekipno na Evropskom prvenstvu u Londonu 1971, treća mjesta u Londonu 1969. i 1970. u Hamburgu.</s>

<s>Salko Ćurić je bio prvi karateka u Bosni i Hercegovini, prvi šampion SFR Jugoslavije u borbama u srednjoj kategoriji, vicešampion u apsolutnoj, prvak u katama, prvi bosanskohercegovački reprezentativac, te prvi učitelj karate u Bosni i Hercegovini.</s><s>Zaslužan je za stvaranje čitave plejade karate majstora.</s><s>Svi bitni karate majstori u Bosni i Hercegovini su direktni ili indirektni Ćurićevi učenici.</s><s>Bio je dugogodišnji član karate reprezentacije SFR Jugoslavije i osvajač medalja širom svijeta.</s>

<s>U svojoj knjizi "Moj Put" Ilija Jorga je dio posvetio Salki Ćuriću napisavši da je upravo Ćurić bio njegov najbolji učenik.</s><s>Posthumno mu je dodijelio zvanje 8. Dan uz riječi: "Jedino on je mogao biti kao ja ili čak i bolji od mene!"</s>

<s>Salko Ćurić je poginuo 25. maja 1992. u redovima boraca Bosne i Hercegovine tokom borbi za objekt Žunovnica kod Hadžića.</s><s>Njegovo ime nose memorijalni turnir i klub Salko Ćurić u Sarajevu.</s>

<s>Dana 29. marta 2022., Gradsko vijeće Grada Mostara je jednoglasno odlučilo da JU Srednja elektrotehnička škola Mostar promijeni naziv u JU Srednja elektrotehnička škola "Salih-Salko Ćurić" Mostar.</s>

<s>Reference</s>

<s>Vanjski linkovi 
 Slako, Dragan i Suad - majstori karatea</s>

<s>Biografije, Mostar
Bosanskohercegovački karateke
Bosanskohercegovački džudoke</s>

